Καρναβάλι Λεμεσού

Το Καρναβάλι Λεμεσού είναι μια ετήσια ευρωπαϊκή αποκριάτικη διοργάνωση που διεξάγεται στη Λεμεσός. Θεωρείται ένα από τα πιο αξιοσημείωτα καρναβαλικά γεγονότα παγκοσμίως. Η περίοδος του καρναβαλιού ξεκινά την Τσικνοπέμπτη, δηλαδή 12 μέρες πριν την χριστιανική περίοδο της Μεγάλης Τεσσαρακοστής, και κορυφώνεται την Κυριακή πριν την Καθαρά Δευτέρα με την καρναβαλίστικη παρέλαση, 50 ημέρες πριν το Πάσχα των Ορθοδόξων. Το φεστιβάλ είναι μια 10ήμερη πολύχρωμη εκδήλωση ανθρώπων που γιορτάζουν, τραγουδούν, σατιρίζουν, παίζουν και παρελάζουν.

 Το Καρναβάλι Λεμεσού, που λέγεται ότι είναι ένα παλιό έθιμο που εντοπίζεται σε ειδωλολατρικές τελετές, πραγματοποιείται πλέον ως ψυχαγωγικό γεγονός. Η τοπική πεποίθηση είναι ότι είναι μια ελληνιστική κληρονομιά που χρονολογείται από τους προχριστιανικούς χρόνους και σε ένα αρχαίο ελληνικό φεστιβάλ για τον Διόνυσο, τη θεότητα του κρασιού και της διασκέδασης. Ωστόσο, η πρώτη γραπτή μαρτυρία του καρναβαλιού προέρχεται από τον Άγιο Νεόφυτο τον Έγκλειστο, ο οποίος κατηγορεί τους Κύπριους για ειδωλολατρία και αποδοχή μιας αλλοδαπής παράδοσης που γιορτάζει την έναρξη της Μεγάλης Νηστείας. Η δεύτερη ιστορική αναφορά είναι από τον Κριστοφόρ Φαρχέρ Νιρένμπεργκ, ο οποίος επισκέφθηκε την Κύπρο το 1566 κατά τη διάρκεια ενός ταξιδιού στους Αγίους Τόπους. Ο Νιρένμπεργκ εντυπωσιάστηκε από τις καρναβαλικές παρελάσεις και είπε μια ιστορία για το πώς οι τοπικοί ευγενείς οργανώνουν καταπληκτικά γλέντια, όπου οι άνθρωποι χορεύουν, τραγουδούν και διασκεδάζουν. Όπως εφαρμόζεται τώρα στη Λεμεσό, είναι μια κληρονομιά από τους Βενετούς που κυβέρνησαν την Κύπρο κατά τον 15ο-16ο αιώνα. Το Καρναβάλι της Βενετίας, ωστόσο, διαφέρει. Τόσο οι ενήλικες όσο και τα παιδιά μπορούν να ενταχθούν στο Καρναβάλι της Λεμεσού και κατά κανόνα ο καθένας ρίχνει αφρό ο ένας στον άλλο στην Παλιά Πόλη. Οι εορτασμοί πραγματοποιούνται στις περισσότερες πόλεις στο νησί, αλλά η εκδήλωση που πραγματοποιείται στη Λεμεσό είναι μακράν η μεγαλύτερη και πιο δημοφιλής. Ως θεσμός και παραδοσιακό φεστιβάλ, το Καρναβάλι γιορτάζεται σταθερά στη Λεμεσό και σε όλη την Κύπρο τα τελευταία εκατό χρόνια και ανεξάρτητα από πολιτικές ή οικονομικές συνθήκες, αντιπροσωπεύει ένα τελετουργικό το οποίο την παραμονή της άνοιξης δίνει την ευκαιρία στους ανθρώπους να εκφράσουν την πίστη και την αισιοδοξία τους για ένα καλό έτος. Ο Δήμος Λεμεσού διεξάγει τουλάχιστον πέντε πάρτι μεταμφιασμένων που περιλαμβάνουν ένα υπαίθριο χορό στην Πλατεία Ηρώων στην καρδιά του κέντρου της πόλης και χορούς σε τεράστιες αίθουσες μεγάλων ξενοδοχείων. Η παιδική καρναβαλίστηκη παρέλαση θεωρείται ως ένα από τα βασικά γεγονότα του καρναβαλιού. Πραγματοποιείται την πρώτη Κυριακή των εορταστικών εκδηλώσεων. Τα παιδιά συνήθως είναι ντυμένα με κοστούμια καρναβαλιού και παρελάζουν στους δρόμους της Λεμεσού. Στη Μεγάλη Καρναβαλίστικη παρέλαση το θέμα των ομάδων και τα τραγούδια είναι συνήθως σατυρικά. Ο βασιλιάς ή η βασίλισσα του καρναβαλιού συνήθως παρουσιάζεται ως σατυρική φιγούρα που αντιπροσωπεύει κοινωνικές, πολιτικές και οικονομικές συνθήκες σχετικές με την Κύπρο ή την Ευρώπη γενικότερα. Την τελευταία μέρα στην Μεγάλη Καρναβαλίστική παρέλαση λαμβάνουν μέρος περισσότερες από 150 ομάδες και άρματα και περίπου 50000 κόσμος παρελάζει. Η ορχήστρα του δήμου και ομάδες τυμπανιστών και μαντολίνων -οι κανταδόροι- συνοδεύουν τον βασιλιά ή τη βασίλισσα. Το 2014, το σατιρικό θέμα ήταν ο βασιλιάς Καρνάβαλος απεικονιζόμενος με σύμβολα Ευρώ, ενδεικτικά της οικονομικής κρίσης στην Ευρώπη. Πιο πρόσφατα η Καρναβάλι Βασίλισσα παρουσιάστηκε ως Άνγκελα Μέρκελ αφού θεωρήθηκε υπεύθυνη για την Κυπριακή οικονομική κρίση 2012-2013. Η πρώτη εβδομάδα του φεστιβάλ ξεκινάει την Πέμπτη με την είσοδο του Βασιλιά ή της Βασίλισσας του καρναβαλιού. σε μια πομπή μέσα από την πόλη που είναι διακοσμημένη για την περίσταση, ακολουθούμενη από ένα μεγάλο φανταχτερό διαγωνισμό καρναβαλίστικής αμφίεσης παιδιών που διοργανώνεται στο Τσίριο Στάδιο. Η πρώτη βδομάδα είναι επίσης η εβδομάδα της Κρεατινής ή της Κρεοφάγου, που είναι η τελευταία βδομάδα που τρώγεται κρέας πριν το Πάσχα. Η ημέρα έναρξης του καρναβαλιού ονομάζεται επίσης Τσικνοπέμπτη, ένα όνομα που αποδίδεται στα μαγειρικά αρώματα του κρέατος που διαπερνούν τους δρόμους. Την δεύτερη εβδομάδα του καρναβαλιού, που αποκαλείται και ως εβδομάδα της Τυρινής, καταναλώνονται γαλακτοκομικά προϊόντα. Στο τέλος της εβδομάδας, την Κυριακή, διεξάγεται η Μεγάλη Καρναβαλίστικη Παρέλαση στην Λεωφόρο Μακαρίου III στον Δήμο Λεμεσού. Άνθρωποι από όλα τα μέρη του νησιού συγκεντρώνονται για να παρακολουθήσουν τα άρματα και τις μεταμφιεσμένες ομάδες. Καθ΄ όλη τη διάρκεια του φεστιβάλ τα περισσότερα ξενοδοχεία και κλαμπ στην πόλη διοργανώνουν μασκέ πάρτι. Οι κλόουν, οι καουμπόηδες, οι πειρατές, οι δράκοι, οι αρχαίοι Έλληνες και οι μεσαιωνικοί ιππότες είναι δημοφιλή θέματα, αλλά και διάσημοι τραγούδιστές μαζί με χαρακτήρες από ταινίες και μιούζικαλ του έτους είναι επίσης ένα κοινό θέαμα. Ο Δήμος Λεμεσού οργανώνει την τελική Μεγάλη Καρναβαλίστικη Παρέλαση κατά μήκος της λεωφόρου Μακαρίου (περίπου 7 χιλιόμετρα), μια από τις σημαντικότερες λεωφόρους της πόλης. Inc, IBP (3 Μαρτίου 2012). Cyprus Country Study Guide Volume 1 Strategic Information and Developments. Lulu.com. ISBN 978-1-4387-7423-7. Antoniadou, Zoe Andrea (1992). The Gradual Destruction of the Urban and Cultural Environment in Limassol, Cyprus. University of California, Berkeley. Merin, Jennifer· Burdick, Elizabeth B. (1 Νοεμβρίου 1979). International directory of theatre, dance, and folklore festivals: a project of the International Theatre Institute of the United States, inc. Greenwood Press. ISBN 978-0-313-20993-2.